﻿CARE O FI DRUMUL 
 
 
Mi-e milă de sufletul vostru 
Mi-e milă, nu-nţeleg ce doriţi! 
Mă uit şi zâmbesc ca ăl prostu 
Şi văd cât de mult suferiţi. 
 
Aveţi privirea încruntată 
Iar gândul mereu deplasat, 
Şi vorba-apăsată, ciudată, 
Şi-un grai, care-i tot răspicat. 
 
Se-ntunecă cerul, şi vremea 
Se schimbă aşa dintr-o dat, 
Transmiteţi în jur doar durerea 
Sunt trist, şi vă spun că-i păcat. 
 
Uitaţi-vă-n zare la soare 
Zâmbiţi şi iubiţi totu-n jur, 
Trăiţi doar o viaţă, datoare, 
Cu suflet şi dor, doar acum. 
 
Gândesc şi-mi pun întrebarea 
Privind înspre voi cum trăiţi: 
-De ce nu vedeţi oare floarea? 
Pe care cu jind s-o”ngrijiţi! 
 
Mă tem că e greu, imposibil, 
Ca voi să gândiţi pozitiv, 
Aveţi un trai ce-i penibil 
Şi-un oft care nu-i constructiv. 
 
Aşa c-am plecat mai departe 
Şi-n urmă vă las derutaţi, 
Iubire şi dor s-aveţi parte 
Iar ura, în veci s-o uitați. 
 
 
 
        31 Martie 2015 
 
       Dorin V-Moldovan – Braşov 
CODRII NOŞTRI 
„Codrule codruţule, 
Ce mai faci drăguţule?”  
 
Aste versuri în timpane 
Zumzăiesc şi-mi dau frisoane, 
Luminişu-i tot mai mare 
Căci pădurea azi dispare. 
 
Codrul nostru ce-i prieten 
Cu românul de când lumea, 
Îl tăiem, jignind trecutul, 
Cu toporul şi securea. 
 
N-avem suflet, nici gândire, 
Ajutorul l-am uitat, 
Banul puse stăpânire 
Peste sufletul de dac. 
 
Spiritul ce protejează 
Munţii noştri împăduriţi, 
Stă pe gânduri şi oftează 
Tot privind, înmărmurit. 
 
Se cruceşte, nu-nţelege, 
Ce avem în capul nost”, 
Sufletul e fără lege 
Şi-l avem, fără folos. 
 
Plânge codrul şi suspină 
Jinduind la vechi istorii, 
Ne priveşte, ne dă vină, 
C-am uitat ale lui glorii, 
 
Când în vremuri de restrişte 
Şi pe timp de vreme rea, 
A luptat ca să existe 
Neamul tău şi ţara ta, 
 
S-avem drum spre libertate 
Viață bună, îmbelşugată, 
Pentru noi, fiind o cetate, 
Când fu viaţa blestemată. 
 
Blestemaţi vom fi cu toţii 
Căci vedem şi nu vorbim, 
Am stricat zidul cetăţii 
Tot tăcând şi tăinuind. 
                                                                                                     20 Mai 2015 
                                                                                        Dorin V.Moldovan – Braşov 
 
DOR DE MAMA 
 
Trecut-au anii fără spor 
Se scurseră-n tăcere, 
Marcat-au timp, marcat-au dor, 
Fără de mângâiere. 
 Plecat-aşa, brusc, deodată, 
De m-a lăsat flămând, 
Cu dorul, ei ce mai odată 
Ne-nvăluia profund. 
 
Mie dor de ea, de a mea mamă, 
De vorba ei duioasă, 
De a ei grijă fără seamă, 
De pâine coaptă-n casă, 
 
De nopţi şi zile de poveste 
Cu toţii stând la masă, 
De râsul ei ce prevesteşte 
O îmbrăţişare aleasă, 
 
De zile-n care povesteam 
Şi vrute şi ne-vrute, 
La felu-n care ne-ntorceam 
La cele fost trăite. 
 
Mi-e dor de tine, mamă, mamă, 
Şi strig în gând cât pot, 
Cu siguranţă bagi de seamă 
Cu greu, cred că suporţi. 
 
Dar Dumnezeu, cu-nţelepciune, 
Te-a vrut acolo sus, 
Să mă îndrumi în mod anume 
Asemeni unui uns. 
 
N-am cum să văd, n-am cum să ştiu, 
De  eşti mereu în preajma mea, 
Dar dorul meu, ar vrea să fi 
Aici, acum, în viaţa mea. 
 
Eu am nevoie pe pământ 
De zâmbetul tău tainic, 
Să-mi dai putere şi în gând 
Iubire, dorul trainic. 
 
Dar asta e, aşa a fost, 
Cu toţi ne ducem crucea, 
Totu-i făcut să aibă rost 
Şi ne-om vedea atuncea. 
 
        21 Iunie 2015 
 
      Moldovan V.Dorin – Braşov 
 
 DORINŢA MEA 
 
 
 
La moartea mea n-aş vrea să vie 
Nici rude, nici prieteni, 
Ci doar, a mea dragă soţie 
Ce-mi fu mereu alături. 
 
Să ne putem vorbi şi-atunci 
În ceasul despărţirii, 
Doar singurei, fără năluci, 
Marcând scopul iubirii. 
 
Să fim doar noi, noi amândoi, 
În liniştea tăcerii, 
Să ascultăm suflul din noi 
În dauna durerii. 
 
Să ne luam la revedere 
Din viaţa-n care-am fost, 
Şi să sperăm la o vedere 
În cea de-apoi, cu rost. 
 
Să ne privim în acea clipă 
Ce ultimă va fi, 
Să ne zâmbim fără de frică 
Căci ne iubim, şi-om fi. 
 
 
                                                                                        26 Mai 2015 
 
       Dorin V-Moldovan – Braşov 
 
 
DUMNEZEULE, AH OMUL 
 
Dumnezeule, milenii 
Te-am ştiut , te-am venerat, 
Ancestrale zori din vremuri 
Pe-acest plai, Ne-ai aşezat. 
 
Ne-ai dat tot cu bună ştiinţă 
Şi încet, să avansăm, 
S-avem dragoste, dorinţă, 
Drumul bun  să-l merităm. 
 
Dumnezeule, Tu oare 
Ai ştiut cum o să fim? 
Ţi-ai dorit s-avem splendoare 
Frumuseţea să-ndrăgim. 
 
Să ne bucurăm de viaţă 
Şi de griji să n-avem parte, 
Să trăim cu o speranţă 
Să-mpărţim doar bunătate. 
 
Să te mulţumim în suflet 
Căci la viaţă ne-ai adus, 
Şi-ai făcut din lut, un cuget, 
Nemurire ne-ai promis. 
 
Omul e dezamăgire, asta zic, 
Şi sunt convins,  
Ţi-ai dorit o împlinire, 
Dar constaţi că-i compromis. 
 
Edenul era odată  
Ca o oază, ca un Rai, 
Omul vine dintr-o dată 
Îi dă foc ca la un pai. 
 
Strică totul şi dărâmă 
Construieşte peste plai, 
După el o să rămână 
Nu ştiu ce, nicicum un Rai. 
 
Dumnezeule, Tu Doamne 
Ne-ai dorit, ne-ai îngrijit, 
Degeaba ne spunem oameni 
Drumul nostru-i rătăcit. 
 
Am uitat ce e respectul 
Şi credinţa ce-am avut, 
Născocirăm, of, talentul 
Pentru-ntregul absolut. 
 
Iubirea şi suflul nostru 
Întru totu-i pentru bani, 
Frumuseţea vieţii, rostul, 
Le trăim ca şarlatani. 
 
Nu ne biciui Tu Doamne,       
Dar ce altceva să spun, 
Ţi-ai dorit Eden cu oameni     
Uite-acuma ce aduni. 
 
 
                                                                                        04 Ianuarie 2016  
                                                                             Dorin V. Moldovan-Brasov 
FARMECUL NOPŢILOR DE IARNĂ 
 
 
 
 
Trecu, trecu, încă o iarnă, 
Cu frigul ei subînţeles, 
Plecă alene ca o doamnă 
Ce-a oferit un dor ales. 
 
Se duse-n acolo peste dealuri 
Încet, încet, să n-o uităm, 
Dorinţe, gânduri, idealuri, 
Fără de dânsa să n-avem. 
 
Rămas-am noi, doi, în visare 
La nopţile-i lungi ce au fost, 
Privind la dânsa cum dispare 
Ducând cu ea ce-a fost frumos. 
 
Ducând şi visul, şi iubirea, 
Ca un cocon ce ne-a fost dat, 
Păstra-vom însă amintirea 
A nopţilor de neuitat. 
 
 
 
 
             01 Aprilie 2016 
 
       Dorin V.Moldovan – Braşov 
 
 
GENERAŢII PIERDUTE 
 
Ne pleacă tinerii din ţară 
Ne pleacă sângele de neam, 
Cum fost-am noi, ah, bunăoară 
Când peste plaiuri prosperam?! 
 
Îmi plânge inima din mine 
Şi sufăr mult, pân” la durere, 
Căci sunt vlăstare ce azi, mâine, 
Aduceau ţării mângâiere. 
 
Şi pleacă mulţi lăsându-şi locul 
Doar vidului din areal, 
De n-avem cum s-astupăm totul 
Să-nlocuim, spre-a fi vital. 
 
Ce se întâmplă Doamne, oare ? 
Cu acest neam ce e divin, 
Se rupse ancora, se pare, 
Şi nu vedem şi nu simţim. 
 
N-avem nici minte nici putere 
Cum să gândim să reparăm, 
Şi navigăm după părere 
Fără busola, ce-o negăm. 
 
Puterea este doar în tine 
Al nostru mare Dumnezeu, 
Ne şterge drumul de suspine 
Şi ocroteşte neamul meu. 
 
 
 
        28 Februarie 2015 
       Dorin V.Moldovan – Braşov 
 
 
 
 
 
        
IZVORUL 
 
 
 
Putere cristalină din muntele de piatră 
Care cobori în vale, ducând a lui putere, 
Eşti viaţa ce oferă cu-nsufleţirea-ţi dată 
Şi visul împlinirii a tot ce vrea să spere. 
 
Eşti o tărie-n sine, chiar de la început 
Când muntele-şi arată respectul pentru tine, 
Dorinţa şi iubirea pe care le-ai avut 
Le-ai conceput din timpuri, dar totul înspre bine. 
 
Eşti vechi precum e timpul, când omul te cinstea, 
Iar moşii şi strămoşii credeau în sfânta-ţi karmă, 
Acele vremi în care onor îţi aducea 
Iar fără de prezenta-ţi s-ar fi produs o dramă. 
 
Aduci putere, viaţă, cu apa-ţi ce-i avere, 
Udând câmpii, şi dealuri, şi şesuri, cu imbold, 
Eşti totul pentru suflet, întruchipând putere, 
Eşti binefăcătorul a tot ce-nseamnă rod. 
 
Slăvit vei fi în veacuri, milenii, ce-ar urma, 
De cei ce au credinţă şi ştiu a ta valoare, 
Vei dăinui în scopuri spre-a binecuvânta 
Şi suflet, şi dorinţă, şi tot ce-nseamnă floare. 
 
 
 
        21 Iunie 2015 
 
           Moldovan V.Dorin – Braşov   
 
 
 MESAJUL SÂNGELUI 
 
 
 
Atâta chin şi încercări 
Şi-atâta dor de casă, 
Cu pieptul gol, și remuşcări, 
Alerg şi nici că-mi pasă. 
 
Privirea dură în sforţări 
Suflul marcat în ritmuri, 
Nebănuite căutări 
Marcând iubiri din timpuri. 
 
Teren cu tină în urcuş 
Alimentat de ploaie, 
Zdrobeşte dorul jucăuş 
Cu lacrimi, ce-s şiroaie. 
 
Ajung în vârf, murdar, rănit, 
Căzând într-o băltoacă, 
Mă uit spre cer, nu am murit, 
Zâmbesc amar şi parcă, 
 
Trăiesc momente de suspans 
Şi-o bucurie-aleasă, 
În ritmul muzicii de dans 
La braţ cu o Crăiasă. 
 
Cad bombe-n jur şi-ai mei colegi 
Încearcă să trăiască, 
Jurat-am toţi pe scumpe legi 
Ăst neam să biruiască. 
 
Că asta-i tina şi tot colbul 
Din vremuri ancestrale, 
De când ăst neam, la braț cu dorul, 
Trăieşte numai drame. 
 
E rândul nost să-l apărăm 
Mesaj transmis prin sânge, 
O luptă grea o să-ndurăm 
Dar totul spre a-învinge. 
 
 
             15 Ianuarie 2016 
 
      Dorin V.Moldovan – Braşov 
 
TRĂIASCĂ NAŢIA 
 
 
Răsfoind prin documente 
Ale neamului, în timp, 
Am găsit idei concrete 
Şi-un salut mult îndrăgit. 
 
Al acelui ce în timpuri 
A tot scris şi prezentat, 
Când iubire, când tertipuri, 
De pe-ntreg tărâmul dac. 
 
A trăit în suferinţă 
Cu durerea pentru ţară, 
Şi în suflet cu dorinţă 
Să o scape de ocară. 
 
S-a jertfit cu trup şi suflet 
Pentru naţie, idei, 
Şi-a luptat în gând şi-n cuget 
Să rămână ca temei. 
 
De era mereu un zâmbet 
Chiar un sprijin la nevoi, 
Un prieten, ca un înger 
Protector dintre eroi. 
 
Şi-a iubit, şi nu în taină 
A lui ţară cu istorii, 
Chiar de a păţit o dramă 
Tot scriind a lui memorii. 
 
De erai al lui prieten 
Şi în drum te întâlnea, 
Un salut plăcut şi sincer 
Către tine-l trimitea. 
 
-„Să trăiască naţia” 
Ăst salut ţi-l adresa, 
Contemplând cu satisfacţia 
Ce-o trăia când saluta. 
 
Dar, de tu-i luai-nainte 
Şi salutu-i adresa-i, 
Un răspuns plăcut spre tine 
De la el îl auzeai: 
 
-„Sus cu dânsa”, completa 
La al tău salut din suflet, 
Şi apoi te-mbrăţişa 
Cu un zâmbet, tot din cuget. 
 
Mulţi eroi cu pana-n mână 
Ce au scris şi-au prezentat, 
Despre ţară, despre mumă, 
N-au trăit şi n-au luptat, 
 
Precum geniul ce-i Luceafăr 
Şi-i doresc a-i mulţumescu, 
Generaţii, pân la capăt 
Lui, ce fost-a Eminescu. 
 
       14 Februarie 2015 
       Moldovan V.Dorin – Braşov 
 
 
 
 FARMECUL NOPŢILOR DE IARNĂ 
 
 
 
 
Trecu, trecu, încă o iarnă, 
Cu frigul ei subînţeles, 
Plecă alene ca o doamnă 
Ce-a oferit un dor ales. 
 
Se duse-n acolo peste dealuri 
Încet, încet, să n-o uităm, 
Dorinţe, gânduri, idealuri, 
Fără de dânsa să n-avem. 
 
Rămas-am noi, doi, în visare 
La nopţile-i lungi ce au fost, 
Privind la dânsa cum dispare 
Ducând cu ea ce-a fost frumos. 
 
Ducând şi visul, şi iubirea, 
Ca un cocon ce ne-a fost dat, 
Păstra-vom însă amintirea 
A nopţilor de neuitat. 
 
 
 
 
             01 Aprilie 2016 
 
       Dorin V.Moldovan - Braşov 
 
     
 
 
 
 
 
 
 
 
 
 
 
 
